Diari Oficial de la Generalitat Valenciana


Sumari del DOGV 6831, del 01-08-2012 (2012/7357)

RESOLUCIÓ de 4 de juliol de 2012, de la Conselleria d'Educació, Formació i Ocupació, per la qual es modifica l'autorització al centre autoritzat d'Ensenyances Artístiques Professionals d'Arts Plàstiques i Disseny Barreira Arte y Diseño de València.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7357


Data del document
:   04-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 4 de juliol de 2012, de la Conselleria d'Educació, Formació i Ocupació, per la qual es modifica l'autorització al centre autoritzat d'Ensenyances Artístiques Professionals d'Arts Plàstiques i Disseny Barreira Arte y Diseño de València. [2012/7357]  
L'expedient ha sigut iniciat pel representant de la titularitat del Centre autoritzat d'Ensenyances Artístiques Professionals d'Arts Plàstiques i Disseny Barreira Arte y Diseño, número de codi 22718014, de València, en sol·licitud d'autorització del cicle formatiu de Grau Mitjà de Barreteria, de supressió del cicle formatiu de Grau Superior de Disseny de Mobiliari, d'ampliació dels cicles formatius de Grau Superior de Projectes i Direcció d'Obres de Decoració i de Gràfica Publicitària. Així mateix, se sol·licita la reducció de llocs escolars per aula.  
  
La Direcció General d'Ordenació i Centres Docents va emetre un informe favorable, el 23 d'abril de 2012, respecte a l'adequació de les instal·lacions proposades, quant a espais educatius, al que disposa la normativa aplicable.   
L'expedient ha sigut tramitat per la Direcció Territorial d'Educació, Formació i Treball, i inclou l'informe favorable de la Unitat Tècnica de Construccions. Així mateix, consta del compromís, per part del centre, d'aportar la relació del professorat i titulacions respectives abans de l'inici de les activitats educatives corresponents, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 303/2010, de 15 de març (BOE de 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general de Centres Docents de data 4 de juliol de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització del centre que a continuació s'indica en els termes que s'especifiquen:  
Denominació genèrica del centre: centre autoritzat d'ensenyances artístiques professionals d'Arts Plàstiques i Disseny  
Denominació específica del centre: Barreira Arte y Diseño  
Titular: Barreira Arte y Diseño, Societat Limitada  
Domicili: C/ Sant Jacint, núm. 1  
Localitat: València (46092)  
Província: València  
Codi: 75075732  
Modificació que s'autoritza:  
Autorització del cicle formatiu de Grau Mitjà de Barreteria, supressió del cicle formatiu de Grau Superior de Disseny de Mobiliari, ampliació dels cicles formatius de Grau Superior de Projectes i Direcció d'Obres de Decoració i de Gràfica Publicitària, i reducció de llocs escolars per aula, de manera que el centre queda configurat, en la seua totalitat, amb la composició següent:  
Cicles formatius d'Arts Plàstiques i Disseny de Grau Mitjà  
Família d'Arts Aplicades a la Indumentària  
1 cicle (1r i 2n curs) de Barreteria (codi ensenyança: 90809528679), amb 20 llocs escolars en cada curs, en torn de vesprada.  
Família de Disseny Gràfic  
1 cicle (1r curs i FCT) d'Art Final de Disseny Gràfic (codi ensenyança: 01799577889), amb 20 llocs escolars en un curs, en torn de vesprada.  
Cicles formatius d'Arts Plàstiques i Disseny de Grau Superior  
Família de Disseny d'Interiors  
Família d'Arts Aplicades a la Indumentària  
1 cicle (1r i 2n curs) d'Estilisme d'Indumentària (codi ensenyança: 77947866090), amb 20 llocs escolars en cada curs, en torn de matí.  
  
2 cicles (1r i 2n curs) de Projectes i Direcció d'Obres de Decoració (codi ensenyança: 93224481396), amb 20 llocs escolars en cada curs, en doble torn (dos cursos al matí i dos cursos a la vesprada).  
  
Família de Disseny Gràfic:  
2 cicles (1r i 2n curs) de Gràfica Publicitària (codi ensenyança: 35774883992), amb 20 llocs escolars en cada curs, en doble torn (dos cursos al matí i dos cursos a la vesprada).  
  
Segon  
No obstant la supressió del cicle formatiu de Grau Superior de Disseny de Mobiliari, l'alumnat podrà acabar en este centre el projecte final d'este cicle durant el curs 2012-2013.  
  
Tercer  
El centre haurà de completar la relació del professorat i les titulacions adequades a les ensenyances que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Quint  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE núm.167, de 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 4 de juliol de 2012.- La consellera d'Educació, Formació i Ocupació. Per delegació atorgada per Resolució de 20 d'abril de 2012 (DOCV núm. 6763, de 27 d'abril de 2012), el secretari autonòmic d'Educació: Rafael Carbonell Peris.